google/wiki40b huggingface dataset:
Hendrix in the West

Τραγούδια του δίσκου

1. The Queen (traditional) - 2:40
2. Sgt. Pepper's Lonely Hearts Club Band (Lennon, McCartney) - 1:16
3. Little Wing (Hendrix) - 3:14
4. Red House (Hendrix) - 13:06
5. Johnny B. Goode (Berry) - 4:45
6. Lover Man (Hendrix) - 3:05
7. Blue Suede Shoes (Perkins) - 4:26
8. Voodoo Child (Slight Return) (Hendrix) - 7:49

Βραβεία

Hendrix in the West (άλμπουμ)
Ηνωμένες Πολιτείες (RIAA Certification): Χρυσός
3260 Βίζμπορ

Φυσικά χαρακτηριστικά

Τα κυρίως φυσικά χαρακτηριστικά του Βίζμπορ είναι άγνωστα. Ο Βίζμπορ περιστρέφεται γύρω από τον εαυτό του μία φορά κάθε 60 ως 85 ώρες περίπου, μία εξαιρετικά αργή περιστροφή για αστεροειδή.
Διδυμία

Διδυμία ονομάζεται στην κρυσταλλογραφία η σύμφυση δύο κρυστάλλων με ίδια χημική σύσταση, δηλαδή του ίδιου ορυκτού. Η σύμφυση αυτή παρουσιάζει κανονικότητα ως προς όμοια κρυσταλλογραφικά στοιχεία. Η διδυμία αποτελεί σημαντικό διαγνωστικό χαρακτηριστικό των ορυκτών.

Εξήγηση του φαινομένου

Μερικές φορές κατά τη διάρκεια της ανάπτυξης ενός κρυστάλλου, ή αν ο κρύσταλλος υπόκειται σε πίεση ή θερμοκρασία διαφορετικές από εκείνες κάτω από τις οποίες αρχικά σχηματίστηκε, σχηματίζονται δύο ή περισσότεροι κρύσταλλοι με συμμετρικό τρόπο. Έτσι, έχοντας ένα κοινό πυρήνα αρχικού σχηματισμού, αναπτύσσονται δύο (ή περισσότεροι) κρύσταλλοι, οι οποίοι ονομάζονται δίδυμοι κρύσταλλοι (ή πολύδυμοι, αν οι κρύσταλλοι είναι περισσότεροι από δύο).
Αυτό που συμβαίνει είναι ότι ορισμένα σημεία του κρυσταλλικού πλέγματος του ενός κρυστάλλου είναι κοινά με το κρυσταλλικό πλέγμα του άλλου, αυξάνοντας έτσι τα χαρακτηριστικά συμμετρίας. Ακριβώς επειδή αυξάνεται η συμμετρία, η διδυμία δεν εμφανίζεται ποτέ σε συσχετισμό με την υφιστάμενη συμμετρία του (μη δίδυμου) κρυστάλλου.

Νόμοι της διδυμίας

Υπό τον όρο αυτό φέρονται χαρακτηριστικοί τύποι διδυμίας που παρατηρούνται σε περισσότερα του ενός ορυκτά. Οι νόμοι αυτοί εξαρτώνται από το σύστημα κρυστάλλωσης, γι' αυτό και αναφέρονται σε σχέση με αυτό.

Τετραγωνικό σύστημα

Στο σύστημα αυτό η συνηθέστερη διδυμία είναι κατά το {011}, με αποτέλεσμα τη δημιουργία "κυκλικών" διδύμων. Συνηθισμένη στον κασσιτερίτη και το ρουτίλιο.
Αυρηλιανή Δακία

Η Αυρηλιανή Δακία ήταν πρώην επαρχία της Ανατολικής Ρωμαϊκής Αυτοκρατορίας ιδρυθείσα από τον Αυτοκράτορα Αυρηλιανό στον οποίον και όφειλε το όνομά της, έπειτα από την απόσυρση της ρωμαϊκής διοικήσεως και των στρατευμάτων από την Ρωμαϊκή Δακία το 271. Μεταξύ του 271/275 και του 285, η Αυρηλιανή Δακία κατελάμβανε το μεγαλύτερο τμήμα της σημερινής Ανατολικής Σερβίας και της Βουλγαρίας. Πρωτεύουσά της ήταν η Σερδική (σημερινή Σόφια). Ο Αυτοκράτορας Διοκλητιανός διαίρεσε την Αυρηλιανή Δακία σε δύο επαρχίες: την Μεσόγεια Δακία με επίκεντρο τη Σερδική και την Παραποτάμια Δακία (επρόκειτο για τον Δούναβη) με επίκεντρο την Ρατιαρία (σημερινό Άρτσαρ στην Βουλγαρία, σε κοντινή απόσταση από την πόλη Λομ: η γλωσσολογική εξέλιξη του Ρατιαρία σε Άρτσαρ καταδεικνύει φωνολογική ιδιαιτερότητα των αρωμανικών: το "a" το οποίο προηγείται του "r"). Στην συνέχεια, οι δύο αυτές “Δακίες” αποτέλεσαν, μαζί με τις επαρχίες της Δαρδανίας, της Κάτω Μοισίας και της Πρεβαλιτανίας, την Επισκοπή της Δακίας, η οποία αφανίστηκε τον 7ο αιώνα με την μαζική εγκατάσταση Σλάβων και Βουλγάρων, οι οποίοι πήραν την θέση της αυτοκρατορικής εξουσίας στην περιοχή και υπερίσχυσαν των τοπικών ρωμαιοποιημένων Θρακών, προγόνων των Βλάχων.
Ακαδημαϊκή ελευθερία

Η ακαδημαϊκή ελευθερία είναι η πεποίθηση ότι η ελευθερία της έρευνας από τα μέλη ενός πανεπιστημίου είναι απαραίτητη για την εκτέλεση της αποστολής της ακαδημαϊκής κοινότητας, καθώς και για την εφαρμογή των αρχών της, όπως και η πεποίθηση ότι οι μελετητές θα πρέπει να έχουν την ελευθερία να διδάσκουν ή να επικοινωνούν ιδέες ή γεγονότα (συμπεριλαμβανομένων εκείνων που προκαλούν δυσχέρειες σε εξωτερικές πολιτικές ομάδες ή αρχές) χωρίς αυτό να προκαλεί την καταστολή, την απώλεια εργασίας ή τη φυλάκιση των ιδίων.
Η ακαδημαϊκή ελευθερία είναι ένα αμφισβητούμενο ζήτημα και έχει περιορισμούς στην πράξη. Στις Ηνωμένες Πολιτείες, για παράδειγμα, σύμφωνα με την ευρέως αναγνωρισμένη "Δήλωση του 1940 περί Ακαδημαϊκής Ελευθερίας και Θητείας του 1940” ("1940 Statement on Academic Freedom and Tenure") της Αμερικανικής Ένωσης Πανεπιστημιακών Καθηγητών, οι εκπαιδευτικοί πρέπει να προσέχουν να αποφεύγουν αμφιλεγόμενα θέματα που δεν σχετίζονται με το θέμα που συζητούν. Όταν μιλούν ή γράφουν δημοσίως, είναι ελεύθεροι να εκφράσουν τις απόψεις τους χωρίς τον  φόβο θεσμικής λογοκρισίας ή πειθαρχίας, αλλά πρέπει να επιδείξουν αυτοσυγκράτηση και να δηλώσουν σαφώς ότι δεν μιλούν εκ μέρους του ιδρύματός τους. Η ακαδημαϊκή θητεία προστατεύει την ακαδημαϊκή ελευθερία εξασφαλίζοντας ότι οι εκπαιδευτικοί μπορούν να απολυθούν μόνο για λόγους όπως μείζονα επαγγελματική ανικανότητα ή συμπεριφορά που προκαλεί καταδίκη από την ίδια την ακαδημαϊκή κοινότητα.
Στην Ελλάδα η ακαδημαϊκή ελευθερία προβλέπεται από το άρθρο 16 του Συντάγματος του 1975.
Αρχή της επαλήθευσης

Η Αρχή

Ο Τζουλς Άλφρεντ Αίερ έκανε σαφές ότι η αρχή της επαληθευσιμότητας, αφορά μόνον σε προτάσεις γνωστικού περιεχομένου, δηλαδή σε προτάσεις που προβάλλονται ως αληθείς ή ως ψευδείς, γιατί υπάρχουν και εκφράσεις με τις οποίες ο ομιλητής δεν υποστηρίζει κάτι που είναι αλήθεια ή ψέμα, αλλά κάτι άλλο π.χ συναισθήματα.
Κατά τους εισηγητές της στοχεύει στην διασφάλιση του κύρους των προτάσεων της επιστήμης καθώς στόχος της επιστήμης είναι η κατοχύρωση της αλήθειας και η απεμπόληση του ψεύδους.
Με την εισαγωγή της αρχής της επαληθευσιμότητας οι φιλόσοφοι του κύκλου της Βιέννης ήταν να προστατεύσουν τις προτάσεις της επιστήμης από άλλες προτάσεις που προβάλλονται ως αληθείς ή ψευδείς χωρίς να πληρούν το κριτήριο της αναλυτικότητας ή της εμπειρικής διαπιστευσιμότητας.
Η πρόταση π.χ «Ο Θεός δημιούργησε τον κόσμο» που προβάλλεται από τους θεϊστές ως αληθής, βάσει της αρχής της επαληθευσιμότητας στερείται νοήματος, επειδή ούτε ως αναλυτική μπορεί να θεωρηθεί καθώς η άρνησή της «Ο Θεός δεν δημιούργησε τον κόσμο» δεν είναι αντιφατική, όπως απαιτεί μια αναλυτική πρόταση, ούτε ως εμπειρικώς επαληθεύσιμη μιας και κανείς ποτέ δεν παρατήρησε το Θεό να δημιουργεί τον κόσμο.
Όλες οι προτάσεις που χωρίς να είναι αναλυτικές ή εμπειρικώς επαληθεύσιμες προβάλλονται ως αληθείς συγκροτούν την κατηγορία των μεταφυσικών προτάσεων οι οποίες στερούνται νοήματος. Αυτές τις προτάσεις θέλησαν οι εισηγητές της επαληθευσιμότητας να απομακρύνουν από το πεδίο της επιστήμης.

Οι επιφυλάξεις

Ωστόσο, μεταξύ των επιφυλάξεων που έχουν διατυπωθεί εν σχέση προς την ισχύ της αρχής της επαληθευσιμότητας, είναι το γεγονός ότι τόσο οι φυσικοί νόμοι, πάνω στους οποίους στηρίζονται οι επιστήμες, όσο και η ίδια η διατύπωση της αρχής της επαληθευσιμότητας δεν πληρούν το κριτήριο της αρχής της επαληθευσιμότητας.
Οι φυσικοί νόμοι αποτελούν αφενός συμπυκνωμένες περιγραφές της εμπειρίας του παρελθόντος αφετέρου προβλέψεις του μέλλοντος. Έτσι ο φυσικός νόμος π.χ. ότι ο ήλιος ανατέλλει κάθε πρωί, από τη μια πλευρά μεν περικλείει ο,τι ο εκάστοτε ομιλητής και κάθε άλλος άνθρωπος έχει παρατηρήσει έως τώρα – ότι δηλαδή κατά το παρελθόν ο ήλιος ανέτειλε κάθε πρωί- από την άλλη δε πλευρά σημαίνει ότι και στο μέλλον ο ήλιος θα πρέπει να συνεχίσει να ανατέλλει κάθε πρωί.
Η πρόβλεψη αυτή όμως έχει ισχύ υπό την προϋπόθεση ότι είναι αληθής η αρχή της ομοιομορφίας της φύσης, ωστόσο, κατά τους εισηγητές του κριτηρίου της επαληθευσιμότητας θα πρέπει να θεωρηθεί ως μια μεταφυσική και ως εκ τούτου στερουμένου νοήματος αφού ούτε αναλυτική ούτε εμπειρικά επαληθεύσιμη είναι. 
Η ίδια διατύπωση εξάλλου, της αρχής της επαληθευσιμότητας σύμφωνα με την οποία «μια πρόταση θεωρείται ότι κυριολεκτικά έχει νόημα, εάν, και μόνον εάν, είναι αναλυτική ή είναι εμπειρικώς επαληθεύσιμη» δεν μπορεί να θεωρηθεί αναλυτική ή εμπειρικώς επαληθεύσιμη και ως εκ τούτου βάσει του ίδιου του κριτηρίου της επαληθευσιμότητας που εισηγήθηκαν οι φιλόσοφοι του κύκλου της Βιέννης, στερείται νοήματος.
Αυτόνομος θύλακας Τσουκότκα

Κλίμα

Η Τσουκότκα επηρεάζεται λόγω της τοποθεσίας της από τρεις κοντινές θάλασσες, την θάλασσα Τσούκτσι, την θάλασσα Μπέρινγκ και την θάλασσα Ανατολικής Σιβηρίας. Το κλίμα χαρακτηρίζεται από βόρειους κρύους ανέμους που μπορεί γρήγορα να αλλάξουν σε υγρούς νότιους ανέμους. Το ακρωτήριο Νάβαριν έχει το μεγαλύτερο αριθμό τυφώνων και καταιγίδων στην Ρωσία. Οι παράκτιες περιοχές είναι ανεμώδης με χαμηλή βροχόπτωση, ανάμεσα σε 200 και 400 χιλιοστά τον χρόνο. Η θερμοκρασία κυμαίνεται από −15 °C (5 °F) μέχρι −35 °C (−31 °F) τον Ιανουάριο και από +5 °C (41 °F) μέχρι +14 °C (57 °F) τον Ιούλιο. Η βλαστική περίοδος είναι μικρή, μόνο 80 με 100 μέρες τον χρόνο. 

Διοικητική διαίρεση

Διοικητικά, ο αυτόνομος θύλακας Τσουκότκα διαιρείται στις ακόλουθες επαρχίες:
Κατά μήκος της Αρκτικής ακτής (από δυτικά προς ανατολικά): Επαρχία Μπιλιμπίνσκ (βορειοδυτικά), επαρχία Τσαούνσκι γύρω από τον κόλπο Τσαούνσκαγια, Επαρχία Ιουλτίνσκι και τέλος η επαρχία Τσουκότσκι στο ανατολικό ακρωτήριο. 
Κατά μήκος της ακτής του Ειρηνικού (από βορρά προς νότο): Επαρχία Προβιντένσκι, νότια της επαρχίας Τσουκότσκι, το νότιο τμήμα της Επαρχίας Ιουλτίνσκι γύρω από τον κόλπο Κρέστα, και τέλος η ανατολική επαρχία Αναντίρσκι γύρω από την εκβολή του Αναντίρ. 

Ιστορία

Οι πρώτοι κάτοικοι ήταν Παλαιο-σιβηρικοί κυνηγοί που ήρθαν στην Τσουκότκα από την Κεντρική και Ανατολική Ασία. Η περιοχή ήταν τότε μέρος της Βερίγγειας γέφυρα που πιστεύεται ότι από αυτήν γίνονταν ανθρώπινες μεταναστεύσεις στην Αμερική.
Παραδοσιακά η Τσουκότκα ήταν η πατρίδα των ντόπιων Τσούκτσι, Σιβηριανών Γιουπίκ, Κοριάκων, Τσουβάνων, Εβένων/Λαμούτων, Γιουκαγκίρων και παλιών Ρώσων εποίκων. 

Ρωσική εξερεύνηση και κατάκτηση

Μετά αφότου οι Ρώσοι κατέκτησαν τα χανάτα του Καζάν και Αστραχάν τον 16ο αιώνα, οι εμπορική δρόμοι προς τα Ουράλια, την Σιβηρία και την Κεντρική Ασία άνοιξαν για ταξίδια και εμπόρους και οι Κοζάκοι μετακινήθηκαν ανατολικά. Οι Κοζάκοι έχτισαν οχυρά σε στρατιωτικά σημεία και υπέβαλλαν τους ιθαγενείς στον Τσάρο.
Κύπελλο ΗΠΑ (ποδόσφαιρο ανδρών)

Λογότυπο

Το λογότυπο του κυπέλλου έχει εξελιχθεί με το πέρασμα του χρόνου.
Καροτενοειδές

Τα καροτενοειδή είναι κίτρινες, πορτοκαλί και κόκκινες χρωστικές. Βρίσκονται σε όλα τα φωτοσυνθετικά κύτταρα, όμως το χρώμα τους καλύπτεται από αυτό της χλωροφύλλης. Το φθινόπωρο, όταν η χλωροφύλλη αποσυντίθεται, γίνεται ορατό το χρώμα τους. Είναι γραμμικά μόρια που περιέχουν συζυγιακά συστήματα διπλών δεσμών, στα οποία οφείλεται και το χρώμα τους. Αυτά είναι υδρογονάνθρακες στα καροτένια και οξυγονωμένοι υδρογονάνθρακες στις ξανθοφύλλες με αλυσίδες 40 ατόμων άνθρακα.
Τα καροτενοειδή βρίσκονται συνήθως σε στενή επαφή με τις χλωροφύλλες. Η ενέργεια που απορροφούν μπορεί να μεταφερθεί στη χλωροφύλλη. Επίσης, σε καταστάσεις έντονου φωτισμού, τα καροτενοειδή προστατεύουν τη χλωροφύλλη. Τα καροτενοειδή προσλαμβάνουν την επιπλέουν ενέργεια από την χλωροφύλλη και την αποδίδουν ως θερμότητα, αντί αυτή η ενέργεια να δοθεί στο οξυγόνο, με αποτέλεσμα την φωτοξείδωση και καταστροφή του φωτοσυνθετικού μηχανισμού. Στον άνθρωπο, τα καροτενοειδή (κυρίως το β καροτένιο, το πιο άφθονο καροτένιο στις τροφές) έχουν δράση παρόμοια με την βιταμίνη Α, δηλαδή μπορούν να μετατραπούν σε ρετινάλη, και έχουν επίσης αντιοξειδωτική δράση.
Η βιοσύνθεσή του γίνεται μέσω το μονοπατιού των ισοπρενοειδών, το οποίο ξεκινάει από το ακέτυλο-συνένζυμο Α. Το πρώτο κύριο τερπενοειδές στο μονοπάτι είναι το 15-cis-φυτοένιο, το οποίο ύστερα από μια σειρά οξειδώσεων σχηματίζει το λυκοπένιο. Μετά το 15-cis-φυτοένιο το μονοπάτι διακλαδίζεται και τα δύο μόρια από τα οποία συντίθενται τα υπόλοιπα είναι τα γ και δ καροτένιο. Τα καροτενοειδή παράγονται κυρίως στα φυτά, στα φύκη και στα φωτοσυνθετικά βακτήρια και κάποια είδη μυκήτων. Τα ζώα δεν μπορούν να τα βιοσυνθέσουν, οπότε πρέπει να τα λαμβάνουν μέσω της τροφής.
Πιστεύεται ότι η κατανάλωση τροφών πλούσιων σε καροτενοειδή θα μπορούσε να μειώσει τον κίνδυνο κακοηθειών του παχέος εντέρου, του πνεύμονα, και του μαστού. Μεταξύ των καροτενοειδών, η φυκοξανθίνη και η ασταξανθίνη (ΑΧ) είναι γνωστές για την αντιοξειδωτική τους δράση, που θα μπορούσε να βοηθήσει στον έλεγχο της προόδου του καρκίνου. Η φυκοξανθίνη, ένα σημαντικό καροτενοειδές των φαιοφυκών, έχει πρόσφατα αποδειχθεί ότι αναστέλλει τον πολλαπλασιασμό των κυττάρων του καρκίνου του παχέος εντέρου. Η ασταξανθίνη βρίσκεται σε αφθονία στα φύκη, και έχει αναφερθεί ότι παρουσιάζει διάφορες βιολογικές δραστηριότητες ανάμεσα στις οποίες και προληπτικές επιδράσεις ενάντια στον καρκίνο της ουροδόχου κύστης, δράση που ίσως οφείλεται εν μέρει στην καταστολή του πολλαπλασιασμού των καρκινικών κυττάρων.
Κρητική μπαστούνα

Η κρητική μπαστούνα ή κατσούνα αποτελεί κρητικό είδος ράβδου, η χρήση της οποίας προορίζεται ως παραδοσιακό μέσο κυρίως από κτηνοτρόφους για τον έλεγχο των ζώων τους, ή και για διακοσμητικούς λόγους. Για την κατασκευή τους χρησιμοποιείται ξύλο από το δέντρο αμπελιτσά.
Αμοιβαία υποδοχή

Αμοιβαία υποδοχή (αστρολογία) είναι το φαινόμενο στην ωριαία αστρολογία κατά το οποίο δυο πλανήτες υποδέχονται ο ένας τον άλλον σε έναν από τους πέντε θεμελιώδεις τίτλους τους.

Αξιολόγηση αμοιβαίας υποδοχής

Στην ωριαία αστρολογία η χρησιμότητα αυτού του φαινομένου θεωρείται σημαντική. Πολλές φορές συμβαίνει να μην υπάρχει καμία όψη μεταξύ δυο σημειοδοτών που να προδικάζει ένα αποτέλεσμα ή να δημιουργείται αμφιβολία γι’ αυτό που υπόσχεται ένα τετράγωνο ή μια αντίθεση. Σε αυτό το σημείο χρησιμοποιείται η αμοιβαία υποδοχή μεταξύ των κύριων σημειοδοτών και ολοκληρώνει την υπόθεση χωρίς μεγάλη προσπάθεια, προς αμοιβαία ικανοποίηση και των δυο πλευρών. Για πολλούς μελετητές χαρτών, η αμοιβαία υποδοχή θεωρείται το κλειδί που μπορεί να ξεκλειδώσει τον πιο «δύσκολο» και «πεισματάρη» χάρτη.
Σύμφωνα με τον Bonati, η καλή υποδοχή απομακρύνει τη δυσμενή επιρροή και έτσι δημιουργείται αλληλοκατανόηση μεταξύ των σημειδοτών.
Φραγκίσκος Ιωσήφ Α΄ της Αυστρίας

Η ζωή του

Γεννήθηκε στο παλάτι Σαίνμπρουν στη Βιέννη και ήταν γιος του αρχιδούκα Φραγκίσκου-Κάρολου των Αψβούργων-Λωρραίνης και της Σοφίας των Βίττελσμπαχ, κόρης τού Μαξιμιλιανού Α΄ Ιωσήφ της Βαυαρίας. Επειδή ο θείος του, ο αυτοκράτορας Φερδινάνδος Α΄, ήταν διανοητικά καθυστερημένος, η μητέρα τού Φραγκίσκου-Ιωσήφ τον είχε αναθρέψει ως τον μελλοντικό αυτοκράτορα.
Έτσι τον Δεκέμβριο του 1848, μετά την παραίτηση του αυτοκράτορα και την άρνηση του Φραγκίσκου-Καρόλου να τον διαδεχθεί, ο Φραγκίσκος-Ιωσήφ ανήλθε στον θρόνο. Η περίοδος ήταν κρίσιμη, αφού είχαν μόλις επαναστατήσει οι Ούγγροι, οι Βοημοί και οι Ιταλοί. Υπό την καθοδήγηση του καγκελάριου Σβάρτσενμπεργκ κατάφερε να συντρίψει τις εξεγέρσεις και να αναγκάσει τους Πρώσους να υπογράψουν την συνθήκη του Όλμυτς το 1850. Στις 18 Φεβρουαρίου 1853 πραγματοποιήθηκε δολοφονική απόπειρα εναντίον του, χωρίς όμως αποτέλεσμα. Μετά από αυτήν διέταξε την κατασκευή της Βοτιβκίρχε. Αμέσως μετά την αποτυχημένη απόπειρα δολοφονίας του, νυμφεύτηκε την πριγκίπισσα Ελισάβετ της Βαυαρίας ή Σίσι στον καθεδρικό ναό του Αγίου Αυγουστίνου της Βιέννης στις 24 Απριλίου 1854. Με την σύζυγό του Ελισάβετ απέκτησε τέσσερα παιδιά: τρεις κόρες και έναν γιο, τον Ροδόλφο, που είχε τραγικό θάνατο με την αυτοκτονία του, με αποτέλεσμα να μην καταφέρει ο ίδιος ο Φραγκίσκος-Ιωσήφ να συνεχίσει την δυναστεία με δικούς του απογόνους. Το 1859 ηττήθηκε από την Γαλλία και έχασε τη Λομβαρδία. Επίσης σε αυτόν χρεώνεται η ευθύνη της συνθήκης της Πράγας, που ήταν αποτέλεσμα του Αυστρο-Πρωσικού πολέμου, με την οποία η Αυστρία έχασε την ηγετική θέση στη Γερμανία και της αποσπάστηκε το Βένετο.

Κήρυξη του Α΄ Παγκοσμίου Πολέμου

Κατά τη διάρκεια της βασιλείας του έγινε φανερό το πρόβλημα των εθνοτήτων και της σταθερότητας της μοναρχίας. Απότοκο αυτής της κατάστασης ήταν ο διαμελισμός της αυτοκρατορίας σε δύο ζώνες, όπου στη μία επικρατούσαν οι Γερμανοί και στην άλλη οι Ούγγροι. Ο ανιψιός του Φραγκίσκος Φερδινάνδος δολοφονήθηκε από έναν εθνικιστή Σέρβο φοιτητή, γεγονός που εξόργισε τον υπερήλικα αυτοκράτορα, άσχετα εάν οι σχέσεις του με τον ανιψιό του ήταν από καιρό αρκετά τεταμένες. Αυτό λόγω του μοργανατικού γάμου του, που ήταν αιτία να στερηθούν τα παιδιά του Φραγκίσκου-Φερδινάνδου την διαδοχή. Κατηγόρησε την Σερβία ότι βρίσκεται πίσω από τον νεαρό φοιτητή και έθεσε 10 σκληρούς όρους για να μην κηρύξει τον πόλεμο, αλλά οι Σέρβοι αποδέχθηκαν πλήρως τους εννιά και μερικώς τον δέκατο. Παρόλα αυτά συμμάχησε με τη Γερμανία και διέταξε την έναρξη του Α΄ Παγκοσμίου Πολέμου με πρώτη του ενέργεια τον βομβαρδισμό του Βελιγραδίου. Η βιαστική αυτή και παράλογη ενέργεια στο τέλος της ζωής του θα έχει ως αποτέλεσμα -λίγο αργότερα- την πτώση της αυτοκρατορίας.
Απεβίωσε στις 21 Νοεμβρίου του 1916, κατά τη διάρκεια του Α΄ Παγκοσμίου Πολέμου. Διάδοχός του έγινε ο μικρανιψιός του Κάρολος, ανιψιός του Φραγκίσκου Φερδινάνδου· ήταν ο τελευταίος αυτοκράτορας της Αυστρο-Ουγγαρίας.
Δημήτρης Κοντόπουλος

Βιογραφία

Γεννήθηκε στην Αθήνα το 1971. Σπούδασε μουσική για ταινίες (film scoring) στο USC στο Λος Άντζελες.
Από το 2000 ασχολείται επαγγελματικά με τη μουσική στην Ελλάδα και έχει συνεργαστεί ως συνθέτης και παραγωγός με καλλιτέχνες όπως οι Αντώνης Ρέμος, Σάκης Ρουβάς, Άννα Βίσση, Καίτη Γαρμπή, Δέσποινα Βανδή, Έλενα Παπαρίζου, Πέγκυ Ζήνα, Έλλη Κοκκίνου, Μιχάλης Χατζηγιάννης, Ηρώ, Άσπα Τσίνα και Αλέκα Καννελίδου. Το 2003 κέρδισε το βραβείο Αρίων για το καλύτερο ποπ άλμπουμ της χρονιάς με τον δίσκο της Ηρούς «Απογείωση». Την ίδια χρονιά συμμετείχε στην ελληνική προεπιλογή για το τραγούδι «Μια Στιγμή», το οποίο παρέμεινε στην κορυφή των Ελληνικών ραδιοφωνικών charts για 11 εβδομάδες. Έχει γράψει μουσική για τις ταινίες του σκηνοθέτη Νίκου Περάκη «Η Λίζα και όλοι οι άλλοι» με το τραγούδι του «Μείνε Μαζί Μου Απόψε» ερμηνευμένο από την Ειρήνη Μερκούρη.Έγραψε το soundtrack της ταινίας "Λούφα και Παραλλαγή: Σειρήνες στο Αιγαίο", που κέρδισε το σχετικό βραβείο Αρίων το 2006. Το τραγούδι της ταινίας «Πάνω στην Τρέλα Μου» κέρδισε το βραβείο Αρίων 2006 για το ποπ τραγούδι της χρονιάς. Το Μάιο του 2006 το τραγούδι του «Welcome to the Party» άνοιξε τον ημιτελικό του διαγωνισμού της Γιουροβίζιον στην Αθήνα. Τον Σεπτέμβριο του 2007 το τραγούδι του «Όλα Γύρω Σου Γυρίζουν» ερμηνευμένο από τον Σάκη Ρουβά κέρδισε το βραβείο Αρίων για το καλύτερο ποπ τραγούδι της χρονιάς, ενώ διασκευάστηκε και στα σέρβικα.
Το “Εσένα Μόνο” ερμηνευμένο από την Καίτη Γαρμπή, είχε επιτυχία σε χώρες των Βαλκανίων και στην Τουρκία όπου διασκευάστηκε από την τραγουδίστρια Σεράι Σεβέρ. Τον Ιούνιο του 2008 κυκλοφορεί το τραγούδι του "Και Σε Θέλω" το οποίο παραμένει στην κορυφή των ραδιοφωνικών chart για 12 εβδομάδες ενώ διασκευάζεται στα βουλγάρικα και στα εσθονικά. Τον Δεκέμβριο του 2009 κυκλοφορεί πάλι με τον Σάκη Ρουβά το τραγούδι "Σπάσε τον Χρόνο" το οποίο βρέθηκε στην κορυφή των ραδιοφωνικών chart και κέρδισε το βραβείο του καλύτερου ελληνικού τραγουδιού για το 2009 στα Βαλκανικά Βραβεία Μουσικής. Την ίδια περίοδο βραβεύτηκε στο Κρεμλίνο της Μόσχας με το Ρώσσικο Grammy για το τραγούδι του Solnce ερμηνευμένο από την Ani Lorak. Το 2010 συμμετείχε ως κριτής στο τηλεπαιχνίδι "Greek Idol". Τον Σεπτέμβριο του ίδιου έτους κυκλοφόρησε με τον Ρουβά το τραγούδι "Παράφορα" το οποίο έφτασε στην κορύφη των ραδιοφονικών και download charts, κάτι που κατάφερε και το "Είναι Στιγμές" (ερμηνευμένο από τον Αντώνη Ρέμο).
Το 2008 έκανε την παραγωγή του τραγουδιού "Shady Lady" της Ani Lorak για την ουκρανική συμμετοχή στο Γιουροβίζιον. Το κομμάτι βγήκε δεύτερο στον τελικό του διαγωνισμού. Ο Κοντόπουλος έγραψε 3 τραγούδια για την ελληνική συμμετοχή του 2009 στη Γιουροβίζιον, από τα οποία επιλέχτηκε το "This Is Our Night", το οποίο εν τέλει τερμάτισε στην 7η θέση στον τελικό της Μόσχας. To 2013 έγραψε το τραγούδι της αζέρικης συμμετοχής "Hold me" το οποίο ερμήνευσε ο Φαρίντ Μαμάντοφ, το οποίο τερμάτισε 2ο. Για το 2016 έγραψε το τραγούδι της Ρωσίας, το οποίο κατέκτησε την 3η θέση.
Μεγάλη πυρκαγιά του Τορόντο (1904)

Η μεγάλη πυρκαγιά του Τορόντο, κατά τη διάρκεια της οποίας καταστράφηκε το μεγαλύτερο τμήμα του κέντρου του Τορόντο συνέβη στις 19 -20 Απριλίου 1904. Επρόκειτο για την μεγαλύτερη έως τότε πυρκαγιά στην ιστορία του Τορόντο.
Στις 8:04 το βράδυ της 19 Απριλίου 1904 ένας αστυνομικός που έκανε περιπολία αντιλήφθηκε φλόγες να βγαίνουν από το εργοστάσιο E & S Currie Limited's, στην οδό Wellington Street West, στον αριθμό 58. Στην περιοχή όπου βρισκόταν το εργοστάσιο αυτό υπήρχαν και άλλες βιομηχανίες. Πυροσβέστες από άλλες πόλεις όπως το Χάμιλτον, το Οντάριο και το Μπάφαλο έφτασαν στο Τορόντο για να βοηθήσουν στην κατάσβεση της πυρκαγιάς.
Εκείνη την νύχτα η θερμοκρασία ήταν περίπου -4, ο άνεμος φυσούσε με ταχύτητα 48 χιλ. την ώρα και χιόνιζε. Η λάμψη από τις φλόγες ήταν ορατή από απόσταση χιλιομέτρων. Χρειάστηκαν εννέα ώρες για να τεθεί η πυρκαγιά υπό έλεγχο. Μετά την κατάσβεση της πυρκαγιάς κατά τον καθαρισμό των ερειπίων ένα άτομο έχασε τη ζωή του.
Από την πυρκαγιά καταστράφηκαν περισσότερα από 100 κτίρια. Διασώθηκαν το κτίριο της Τράπεζας του Μόντρεαλ, το τελωνείο και οι αποθήκες του (που κατεδαφίστηκαν το 1919) και το κτίριο του τηλεγραφείου (Toronto Evening Telegram Building). Πέντε χιλιάδες άνθρωποι έχασαν τις δουλείες τους. Οι ζημιές από την πυρκαγιά υπολογίζεται ότι ξεπέρασαν τα 10.000.000 δολάρια Καναδά. Μετά την πυρκαγιά του 1904 έγινε πιο αυστηρή η νομοθεσία σχετικά με την ασφάλεια των κτιρίων και επεκτάθηκε η πυροσβεστική υπηρεσία της πόλης.
Η ακριβής αιτία της πυρκαγιάς δεν έγινε ποτέ γνωστή αλλά πιθανολογείται ότι προκλήθηκε από κάποια ελαττωματική σόμπα ή από κάποιο ηλεκτρολογικό πρόβλημα.
Πανελλήνιο πρωτάθλημα στίβου ανδρών 2006

Το 92ο Πανελλήνιο πρωτάθλημα στίβου ανδρών 2006 διεξήχθη για τρίτη φορά μέσα σε μια πενταετία στο Εθνικό Στάδιο Τρικάλων στις 10 και 11 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2006. Μετείχαν όλοι οι κορυφαίοι Έλληνες αθλητές. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.

Χρονικό των αγώνων

Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50χλμ βάδην και του δεκάθλου. Αντίθετα τα 20χλμ βάδην αυτή τη χρονιά έγιναν στα Τρίκαλα κατά τη δεύτερη ημέρα των αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 5 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.232 Έλληνες και ξένοι δρομείς- αλλά οι επιδόσεις ήταν μέτριες εξαιτίας του δυνατού και ψυχρού αντίθετου ανέμου. Ο πανελληνιονίκης Γιάννης Κανελλόπουλος στη γενική κατάταξη ήταν έβδομος και πρώτος Ευρωπαίος, αφού οι έξι πρώτοι ήταν τέσσερις Κενυάτες, ένας Αιθίοπας και ένας Ιάπωνας (ακριβώς όπως το 2005).
Στη μάχη της βαθμολογίας ο Πανελλήνιος Γ.Σ. ηττήθηκε μετά από 15 συνεχόμενους τίτλους. Όμως, οι 36 πανελλήνιοι τίτλοι του συνολικά και τα 17 "νταμπλ" (ανδρικό και γυναικείο πρωτάθλημα ταυτόχρονα), από τα οποία τα 14 συνεχόμενα, αποτελούν ακατάρριπτα ρεκόρ στην ιστορία των πανελλήνιων αγώνων στίβου. Πρωταθλητής για πρώτη φορά στην ιστορία της διοργάνωσης ανακηρύχθηκε ο Ολυμπιακός Σ.Φ.Π. ξεκινώντας ένα σερί που συνεχίστηκε και τα επόμενα έτη. Όμως, ο πρώτος αυτός τίτλος του χαρακτηρίστηκε απο μια εξαιρετικά αμφισβητούμενη απόφαση. Συγκεκριμένα, στη σκυταλοδρομία 4Χ100μ ο Τάσος Γκούσης παραβίασε τη λωρίδα που έτρεχε μπαίνοντας στη διπλανή και οι κριτές τον ακύρωσαν, όπως και την ομάδα του τον Ολυμπιακό, που είχε τερματίσει στη δεύτερη θέση. Όμως, η ελλανόδικος επιτροπή ενώ αναγνώρισε το σφάλμα του δεν τον ακύρωσε, με τον ισχυρισμό πως η αλλαγή λωρίδας δεν επηρέασε την απόδοσή του αντιπάλου του, του Παναγιώτη Σαρρή του Πανελλήνιου. Αυτό είχε ως αποτέλεσμα οι ιθύνοντες του συλλόγου της Κυψέλης σε ένδειξη διαμαρτυρίας να αποσύρουν τους αθλητές τους από τα υπόλοιπα αγωνίσματα της πρώτης ημέρας, "χαρίζοντας" ουσιαστικά τον τίτλο στο πειραϊκό σωματείο.
Ολυμπιακή Επιτροπή Φιλιππίνων

Ιστορία

Ο οργανωμένος αθλητισμός εγκαθιδρύθηκε για πρώτη φορά στις Φιλιππίνες κατά τη διάρκεια της αμερικανικής διοίκησης των νήσων, με τη σύσταση της Ερασιτεχνικής Ομοσπονδία Αθλητισμού Φιλιππίνων (PAAF) τον Ιανουάριο του 1911. Η PAAF διοργάνωσε το πρώτο Πρωτάθλημα Αγώνων Άπω Ανατολής το 1913 όπου συμμετείχαν η Κίνα, η Ιαπωνία και η διοργανώτρια χώρα, οι Φιλιππίνες.